
PARLAMENTUL REPUBLICII MOLDOVA

LEGE
privind modificarea  anexei la Legea  nr. 668-XIII 
din  23 noiembrie 1995 pentru aprobarea  
Listei  unităţilor ale căror terenuri destinate
agriculturii rămîn în proprietatea statului
         Parlamentul adoptă prezenta lege organică.

Articolul I. – La poziţia „Penitenciarul nr.19 - Goian, subordonat Departamentului instituţiilor penitenciare al Ministerului Justiţiei”  din anexa la Legea nr.668-XIII din 23 noiembrie 1995 pentru aprobarea Listei unităţilor ale căror terenuri destinate agriculturii rămîn în proprietatea statului (republicată în Monitorul Oficial al Republicii Moldova, 2001, nr.78-80, art.572), cu modificările şi completările ulterioare, cifra „63” se substituie cu cifra „31,19”. 

Articolul II. –  (1) Guvernul va autoriza Ministerul Justiţiei să efectueze schimbul a 31,81 ha de teren cu destinaţie agricolă, proprietate publică a statului, prevăzut de art. I din prezenta Lege, pe un alt teren echivalent cu destinaţie agricolă, proprietate privată a S.A. „Macon”, amplasat în localitatea dislocării unui penitenciar de tip semiînchis.


(2) Guvernul va atribui Departamentului instituţiilor penitenciare al Ministerului Justiţiei, terenul cu destinaţie agricolă dobîndit în proprietatea publică a statului prin contractul de schimb în modul prevăzut de alin.(1) din prezentul articol, pentru ameliorarea situaţiei în sistemul penitenciar.  

